open-index/open-wikipedia-markdown huggingface dataset:
Oddvar Stenstrøm

**Oddvar Stenstrøm** (født 1946) er en norsk journalist og programleder som var ansatt i TV 2 i drøyt 20 år. Her ledet han blant annet debattprogrammet ''Holmgang''.

Stenstrøm er født på Kampen i Oslo og vokste opp på Grorud. 

Han begynte sin journalistiske karriere i ''Akers Avis'' i 1969. Etter Norsk Journalistskole arbeidet han fra 1970 i *[[Dagbladet]]*. I 1974  begynte han i NRK *[[Dagsnytt]]*, avbrutt av syv måneder ved Forsvarets høgskoles hovedkurs 1979-1980. I perioden 1983-1987 var han NRKs korrespondent i USA. Etter en kort tid som utenrikssjef i VG var han redaksjonssjef i *[[Dagsrevyen]]* under Herbjørn Sørebø. Deretter gikk han over til *[[Aftenposten]]* hvor han var nærmeste medarbeider av sjefredaktør Egil Sundar. I 1992 begynte han i det nystartede TV 2 og var kanalens USA-korrespondent fra 1992. I 1998 overtok han jobben som programleder i debattprogrammet *[[Holmgang_(TV-program)|Holmgang]]* etter Nils Gunnar Lie og ledet også kanalens valg- og partilederdebatter. Etter drøyt 10 år ledet han sitt siste Holmgang 12. mars 2008. Han arbeidet deretter som nyhetsanker i TV 2 Nyhetskanalen frem til han pensjonerte seg i 2013.

Stenstrøm ble flere ganger kritisert for populisme og gjentagende valg av tema i programmet *Holmgang*. Tema handlet ofte om innvandring og kriminalitet der problemstillinger ofte ble satt på spissen. Statsviter Frank Aarebrot og  og jurist Abid Raja var blant hans kritikere.

## Referanser


## Eksterne lenker
*
Castletown Golf Links

**Castletown Golf Links** er en golfbane på halvøya Langness på Man. Banen er tegnet av Old Tom Morris og ombygget av Mackenzie Ross, og har vært arena for flere store turneringer, inkludert PGA Cup (1979), Europro Tour 2002, Manx Classic Pro Am og Duke of York Young Champions Trophy i 2003 og 2005.

Castletown Golf Links ble grunnlagt i 1892 og regnes blant de beste på De britiske øyer. Banen ble kåret til nummer 81 på listen over de 100 beste banene av *[[Golf World Magazine]]* i 2004 for annen gang på fire år, og nummer 79 av de 120 beste av *[[Golf Monthly]]*.

Banen er 6707 yards med par&nbsp;72, fra utslagsstedene som brukes i turneringer. Det er kun ett tre på hele banen, og ingen dype strekker der det er ly fra vinden. På 17. hull slår man ut «over Irskesjøen».

## Eksterne lenker
*
Flundre landskommun

**Flundre landskommun** var en kommune i daværende Älvsborgs län i Sverige.

Ved kommunereformen i 1952 ble landkommunene Rommele, Fors, Upphärad og Åsbräcka slått sammen til én kommune. Kommunen omfattet det meste av det gamle Flundre herred.

Kommunen hadde to tettsteder: kommunesenteret Sjuntorp og Upphärad.

I 1971 ble Åsbräcka ble lagt til Lilla Edet kommune, mens Rommele, Fors og Upphärad ble lagt til Trollhättan kommune.

## Referanser
Maridalen

**Maridalen** er et dalføre i Oslo nord for byen. Bygdesamfunnet i dalen har 15 gårdsbruk i drift, og skole, kirke og velhus.

Maridalsvannet er kilde for drikkevann for 90 % av Oslos befolkning. Området er et kjent mål for friluftsliv.

## Navnet
Området var opprinnelig kjent som *Margrétardalr*, etter den middelalderske Margaretakirken (etter Margareta av Antiokia), hvis ruiner er bevart og ligger ved nordenden av Maridalsvannet. 

## Historie
En bygdeborg som antas å være fra eldre jernalder, ligger «mellom Maridalsvannet og Gryta nordøst for Sander gård».

På 1200-tallet ble Margaretakirken bygget.

I 1854 ble en privateid kruttfabrikk anlagt på Skar. Virksomheten ble kjøpt opp av staten i 1863 og omdøpt til «Skars Krudtværk. I 1898 flyttet virksomheten til Raufoss».

«Den første skolebygningen i Maridalen ble reist på Hønefoten, skilt ut fra Kirkeby, i 1857». Lærergården var den største i Aker herred.

Hammeren kraftstasjon, ferdigstilt i 1900, ligger ved Maridalshammeren nordvest for Maridalsvannet. 

Maridalen landskapsvernområde ble opprettet 31. august 2001.

## Geografi
Fra vestsiden av dalen er Nordmarka tilgjengelig og fra østsiden av dalen ligger Lillomarka godt tilgjengelig.

## Samferdsel
Vy Gjøvikbanen går igjennom dalen og stoppet opprinnelig på tre stasjoner i området. Movatn stasjon (opprettet i 1900) er en ubetjent holdeplass ved Movatn. Snippen holdeplass (tatt i bruk i 1934) er en ubetjent holdeplass med adresse Greveveien. Sandermosen stasjon er en tidligere betjent holdeplass mellom Kjelsås stasjon og Snippen stasjon. Den ble tatt i bruk i 1909, men nedlagt i 2006.

## Landskapsvernområdet
**Maridalen landskapsvernområde** (VV00000581) er et 27&nbsp;333&nbsp;dekar  ble fredet som landskapsvernområde den 31. august 2001. Den inngår i Nordmarka, og danner et vidt daldrag nord i Oslo kommune, med Maridalsvannet som naturlig tyngdepunkt.
Området rundt Hammeren er preget av rik edelløvskog med mye gråor og heggskog. Landskapsvernområdet er i syd forbundet med Akerselva miljøpark. I nord grenser landskapsvernområdet til Mellomkollen naturreservat.

## Kultur
I Margaretakirkens bevarte ruiner ved nordenden av Maridalsvannet foregår det årlige «Maridalsspillet» som tar for seg livet i dalen i middelalderen.  

To kirkebygg finnes. Maridalen kirke ligger i kort avstand fra ruinene etter Margaretakirken, mens Sørbråten kapell ligger på Sørbråten mot nordøst i dalen.

## Se også
* Maridalen skole
* Verneområder i Oslo

## Referanser


## Eksterne lenker
* Maridalens venner
*
Holguín (provins)

**Holguín** er en av provinsene (eller fylkeskommunene) på Cuba og den befolkningsmessig nest største etter provinsen Havanna. Holgín grenser til Atlanterhavet i nord, Guantánamo, Santiago de Cuba og Granma i sør og Camagüey i vest. De største byene er Holguín, Banes, Antilla, Mayarí og Moa (se kart http://www.cubamapa.com/province-map-holguin-map.htm).

Holguín (Bariay) var det første området som Columbus utforsket da han kom til Cuba i 1492. Provinshovedstaden, Holguín ble grunnlagt 4. april 1545 av den spanske soldaten Garcia Holguín. 

Provinsen er delt inn i 14 kommuner og dekker et areal på 9.300 km² der 25 % er dekket av skog.

Holguín har fostret mange berømte cubanere. I fleng nevnes general Calixto Garcia (helt fra den cubanske uavhengighetskrigen), Fulgencio Batista, Fidel Castro, general Arnaldo Ochoa (henrettet i 1989) og forfatterne Guillermo  Cabrera Infante og Reinaldo Arenas.  

## Næringsliv
Holguín er en av de mest industrialiserte regionene på Cuba og har en av de største nikkelforekomstene i hele verden.   

## Referanser


## Eksterne lenker
*
Alfred Ingelaus Olsen Engan

**Alfred Ingelaus Olsen Engan** (1887–1966)) var under andre verdenskrig ordfører i Fauske kommune.

Engan ble utnevnt som ordfører i Fauske i 1941, dog motstrebende. Han aksepterte likevel stillingen. Han meldte seg inn i NS sommeren 1941. Engan var ikke av de mest engasjerte medlemmene og dette ble sett på som formildende under landssvikoppgjøret, men han ble likevel dømt 7. juli 1948 til 48 dagers fengsel og en bot på  kr.

Varaordfører var Fridtjov Østensen (1896–1948) fra Finneid, Fauske.

Engan, som tok etternavnet fra det nå fraflyttede Engan i indre Salten, var forretningsmann før, under og etter krigen. 

Han er begravet på Fauske Øvre Kirkegård.

## Referanser
Motorsagmassakren

***Motorsagmassakren*** (originaltittel: *The Texas Chain Saw Massacre*) er en amerikansk skrekkfilm fra 1974 regissert av Tobe Hooper.

Filmen har fått flere oppfølgere samt en remake.

## Handling
Filmen handler om fem ungdommer, Sally Hardesty, hennes handicappede bror; Franklin, og vennene deres; Jerry, Kirk og Pam, som på vei til en av ungdommenes bestefar går tom for bensin. Underveis plukker de opp en haiker, som snakker om familien sin som tidligere arbeidet ved et gammelt slakteri i området. Ungdommene møter en kannibalfamilie i Texas som bortfører ofre fra bensinstasjonen sin. En av hovedpersonene i filmen, Leatherface, har blitt en av de mest kjente skurkene i skrekkfilmens historie med sin maske laget av menneskehud, sitt blodflekkete slakterforkle og motorsagen han farer rundt med.

## Om filmen

Til å stadig bli trukket fram som prototypen på «blod og gørr»-film inneholder den overraskende lite blod og gørr. Det er snarere antydningene til ugjerningene kombinert med et effektivt lydspor som gjerne gjør at du tror du har sett mer enn du egentlig har gjort. Filmens tittel fungerte som argument for sensurtilhengere på 1970-tallet.

Filmen er, i motsetning til hva mange tror, ikke basert på en sann historie. Den er derimot (i likhet med Alfred Hitchcocks Psycho og Jonathan Demmes Nattsvermeren) lettere inspirert av den sanne historien om Ed Gein, en massemorder som riktignok laget en maske av menneskehud, men som handlet alene, og som aldri brukte motorsag.

Filmen ble produsert på et budsjett på rundt 300&nbsp;000 dollar og hadde en omsetning på over 30&nbsp;millioner dollar i USA alene, hvilket gjør den til en av de mest suksessfulle uavhengige filmer i filmhistorien. Finansieringen av filmen stammet fra profitten fra pornofilmen *[[Deep Throat (film)|Deep Throat]]*, som produksjonsselskapet tidligere hadde finansiert.

## Skuespillere
* Marilyn Burns som Sally Hardesty
* Paul A. Partain som Franklin Hardesty
* William Vail som Kirk
* Allen Danziger som Jerry
* Teri McMinn som Pam
* Gunnar Hansen som Leatherface
* Edwin Neal en haiker. 
* Jim Siedow som en kokk. 
* John Dugan som bestefar Sawyer
* John Larroquette som Forteller.

## Referanser


## Eksterne lenker
*
Margret Fredkolla

**Margret Ingesdatter Fredkolla** (død 1130) var en svensk prinsesse som var datter av kong Inge Stenkilsson, ofte kalt Inge den eldre. I Sverige kalles Margret for Margareta.

## Første ekteskap
Tilnavnet «Fredkolla», det vil si «Fredskvinne», fikk hun da ble en del av den fredsoverkomsten mellom Sverige og Norge i 1101 ved at hun ble giftet bort til kong Magnus Berrføtt av Norge. «Hun ble sendt østfra Svitjod til Norge med et gjævt følge,» skriver Snorre Sturlason i *[[Magnus Berrføtts saga]]*.

Da Magnus Berrføtt døde i et slag i Irland år 1103, bare to år etter bryllupet, ble hun enke, og var da sannsynligvis barnløs.

## Andre ekteskap
I 1105 giftet hun seg med Nils av Danmark (Nikolas Sveinsson), den yngste av kong Svein Estridssons sønner. Nils ble danske konge i 1104 til sin død i 1134. Som regent var han svak, men lot seg lede av sin kloke gemalinne Margret Fredkulla.

Med Nils fikk Margret to barn; Magnus den sterke og Inge Nielsen.

## Enkemannens gjengifte
Etter at Margret døde i 1130, giftet Nils seg med Ulvhild Håkonsdatter fra Norge. Ulvhild var blitt enke suksessivt etter to konger; først etter kong Inge den yngre, og senere etter den svenske kong Sverker den eldre.

## Referanser


## Litteratur
*
Reaktans

**Reaktans** er en egenskap i elektriske kretser som motsetter seg forandringer av den elektriske strømmen ved å bygge opp en spenning som virker mot strømmen. Egenskapens verdi er frekvensavhengig, for likestrøm er verdien null. Dersom strømmen har et sinusformet forløp vil motspenningen være høyest ved nullpunktet der strømendringen er raskest, og null der strømmen har nådd sitt maksimum før den avtar igjen. Dette fører til en faseforskyvning på en kvart bølgelengde mellom strøm og spenning.

Den inverse størrelsen av reaktans kalles susceptans.

## Induktiv og kapasitiv reaktans
Reaktansen setter seg sammen av kretsens kapasitans og induktans. Disse to begrepene beskriver virkningen av de elektriske komponentene kondensator og spole. Reaktansen er den reaktive delen av impedansen, denne blir matematisk betraktet som den imaginære komponenten. Den andre delen er kretsens resistans og betraktes som den reelle komponenten. Betegnelsen for reaktans er i begge tilfeller\ X og måleenheten er **Ohm**, eller [**Ω**]. En negativ reaktans er **kapasitiv**, en positiv reaktans er **induktiv**.

En ideell kondensator med kapasitet C har en impedans
:\underline Z_C = \frac1{\mathrm j \omega C} = \frac{-\mathrm j}{\omega C} = \mathrm j X_C
der \mathrm j er den imaginære enhet.

Kondensatorens reaktans er impedansens imaginærkomponent:
:X_C = -\frac1{2 \pi f C} = -\frac1{\omega C}
Den kapasitive reaktansen avtar med økende frekvens f.

En ideell spole med induktivitet L har en impedans
:\underline Z_L = \mathrm j\omega L = \mathrm jX_L
Spolens reaktans er også her impedansens imaginærkomponent:
:X_L = 2 \pi f L = \omega L
Den induktive reaktansen tiltar med økende frekvens f.

## Se også
* Admittans
Boysenbær

**Boysenbær** er en krysning (hybrid) av loganbær (*Rubus* × *loganobaccus*) og den amerikanske arten *Rubus aboriginum*, Loganbær er selv en krysning mellom europeisk bringebær (*Rubus idaeus*) og den amerikanske bjørnebærarten *[[Rubus ursinus]]*. Boysenbær har en sterk aromatisk smak.

## Historie
Bærets navn kommer fra hortikulturisten Rudolph Boysen (1895–1950) fra Napa, California (USA) som dyrket frem krysningen i 1923. Senere tok George Darrow, fra det amerikanske landbruksdepartementet, sammen med bæreksperten Walter Knott over noen planter som de foredlet til bæret vi kjenner i dag.

## Flere krysninger
En annen, mer robust krysning mellom bringebær og bjørnebær er taybær.

## Eksterne lenker
*
Peter Hedblom

**Peter Hedblom** (født 1970) er en svensk golfspiller. Han ble profesjonell i 1988 og har hovedsakelig spilt på Europatouren, der han har én seier. I tillegg har han tre seire på Challenge-touren.

Hedblom representerte Sverige i Alfred Dunhill Cup i 1996.

## Meritter
### Seire på Europatouren
* 1996: Moroccan Open

### Seire på Challenge-touren
* 2001: Volvo Finnish Open
* 1991: Formula Micro Open; Uppsala Golf International

## Eksterne lenker
*
Steinar Kyrvestad

**Steinar Kyrvestad** (født 2. februar 1955) var ordfører i Valle kommune. Han var ordfører i to perioder fra 1999 til 2007. Han representerte da Senterpartiet, men mistet vervet etter valget i 2007 til Bjørgulv S. Lund fra Høyre. Kyrvestad er bonde, han gikk i 2010 over til Arbeiderpartiet. Etter valget i 2015 ble han igjen valgt til ordfører, et verv han hadde til han gikk av etter valget i 2023, da han ikke stilte til valg.

## Oppdrag utenfor Valle kommune
* Leder av Setesdal Regionråd i 2006
* Leder av USS – Utmarkskommunenes Sammenslutning fra 2005
* Leder av styret for Setesdal Vesthei - Ryfylkeheiane Landskapsvernområde (SVR)
* Nestleder i Konsesjonskraftfondet for Aust-Agder (KAA) 
* Landsstyremedlem i Landssamanslutninga av Vasskraftkommunar (LVK)
* Medlem av Krypsivfondet for Otra
* Medlem av arbeidsgruppe for Motorferdsel og Samfunn – Ny lov om motorferdsel i utmark. Oppnevnt av Miljøverndepartementet.
* Medlem av arbeidsgruppe for  Handlingsplan for bærekrftig forvaltning, skjøtsel og bruk av verneområder. Representerer USS.

## Referanser


## Eksterne lenker
* Steinar Kyrvestads hjemmeside
Kenneth Ferrie

**Kenneth Ferrie** (født 28. september 1978) er en britisk golfspiller på Europatouren.

Ferrie er fra Ashington i Northumberland og vant British Boys Championship i 1996. Samme år hadde han sin første opptreden på Europatouren som invitert spiller i den lokale turneringen Slaley Hall Northumberland Challenge, men han misset cutten. Han ble profesjonell i 1999. I 2000 spilte han hovedsakelig på Challenge-touren og fikk sin første profesjonelle seier i Tessali Open del Sud. Han lyktes på Europatourens kvalifiseringsskole og fikk spillerett for 2001, men strevet med motstanden på dette nivået og måtte gå tilbake til kvalifiseringsskolen for å beholde spillekortet for 2002. Han tok en ny seier på Challenge-touren i 2001 under Challenge Total Fina Elf.

I 2003 vant han for første gang på Europatouren, i Canarias Open de España. I 2005 gikk han seirende ut av Smurfit European Open, en av de ledende turneringene i Europa.

## Eksterne lenker
* 
*
Raymond Cusick

**Raymond Cusick**, også kjent som **Ray Cusick** og **Raymond P. Cusick**, (født 1928, død 21. februar 2013) var en designer hos BBC. Han er mest kjent for å ha designet dalekene, mutanter som beveger seg ved hjelp av maskiner, for science fiction-serien *[[Doctor Who]]*.

Cusick var også ansvarlig for kulissene for en stor mengde *Doctor Who*-historier. Han designet kulisser for historier som foregikk i både fremtid og fortid. Cursick jobbet på mange forskjellig TV-serier hos BBC innen komedie, varieté, drama, skuespill og filmer.

Fordi Cusick var ansatt av BBC da han designet dalekene, fikk han fast lønn og ikke godtgjøring. Dalek-relaterte varer utgjør en stor inntekt og noen synes derfor at Cusick bør få betalt, slik som Terry Nation, som skapte begrepet dalek, men ikke utseendet. Dette var dog ikke en del av hans kontrakt. BBC betalte likevel Cusick for sitt bidrag. Cusick har ikke krevd mere penger, bare at han blir anerkjent som designeren av dalekene.

På slutten av 1970-tallet var han designer for James Burkes program *[[Connections]]*.

## Eksterne lenker
*
Steve Stricker

**Steven «Steve» Charles Stricker** (født 23. februar 1967) er en amerikansk golfspiller.

Stricker er født i Wisconsin og studerte ved Universitetet i Illinois. Han ble profesjonell i 1990 og har vunnet 11 ganger på PGA-touren. Han deltok i Ryder Cup 2008 og 2010, samt The Presidents Cup i 1996 og 2007, og Dunhill Cup i 1996.

## Meritter
### Seire på PGA-touren
* 2012: Hyundai Tournament of Champions
* 2011: The Memorial Tournament, John Deere Classic
* 2010: Northern Trust Open, John Deere Classic
* 2009: Crowne Plaza Invitational at Colonial, John Deere Classic, Deutsche Bank Championship
* 2007: The Barclays
* 2001: WGC–Accenture Match Play Championship
* 1996: Kemper Open, Motorola Western Open

### Ryder Cup
* 2008, 2010

### Presidents Cup
* 1996, 2007

## Eksterne lenker
* 
*
Life on the Fast Lane

«**Life on the Fast Lane**» var den niende halvtimeslange *[[Simpsons]]*-episoden som ble vist på TV. Den ble vist for første gang den 18. mars 1990. Episoden handler om at Marge forelsker seg i Jacques, en fransk bowlinginstruktør.

## Handling
Marges 34-årsdag er i dag, og gavene hun får inkluderer fransk parfyme fra Bart, og et makaronikort fra Lisa. Homer har imidlertid glemt å kjøpe gave, og skynder seg ned til kjøpesenteret for å kjøpe en bowlingkule, som han gir til Marge i gave på Singing sirloin, en restaurant med syngende kelnere som Patty og Selma anbefalte. Dessverre liker ikke Marge bowlingkula, men sier at hun vil beholde den uansett.

Marge drar for å bowle for første gang i sitt liv, men får det ikke til særlig bra. Hun møter Jacques, en pen fransk bowlinginstruktør som bowler på banen ved siden av henne. Han introduserer seg selv og inviterer henne til å ta bowlingtimer med ham. Hun forelsker seg i Jacques, selv om hun er gift med Homer. De går på en middagsdate og møter Helen Lovejoy, som gjør sin første opptreden i serien. Hun truer Marge, men Jacques insisterer på at Marge og han bare bowler sammen.

Jacques inviterer Marge til sin leilighet. Senere forstår Marge at hun gjør noe som er galt, og reiser til atomkraftverket for å møte Homer, og de drar hjem sammen.

## Annet
*Episoden skulle opprinnelig hete «Jacques to Be Wild».
*Da episoden var planlagt skulle Albert Brooks ha stemmen til Bjorn, en svensk tennisinstruktør, men Matt Groening mente det ville være bedre om Brooks' figur var fransk.
*Albert Brooks er kreditert under navnet «A. Brooks» i denne episoden, i likhet med alle hans andre opptredener i *[[Simpsons]]*.
*Scenen nær slutten har musikken fra, og parodierer, *[[En offiser og en gentleman]]*.
*Jacques opptrer igjen i episoden «*[[Team Homer]]*» fra sesong sju, samt at han har en kort cameoopptreden som bowler fra fortiden i «*[[And Maggie Makes Three]]*», og i musikkvideoen til «Do The Bartman» der han danser med diverse kvinner.

## Eksterne lenker
* «''Life on the Fast Lane''» på "Simpsons Archive"
* «''Life on the Fast Lane''» på SimpsonCrazy.com 
* «''Life on the Fast Lane''» på TV.com
Obermarkt, Freiberg

**Obermarkt** er den største og kulturhistorisk mest verdifulle plassen i byen Freiberg i Sachsen.

Obermarkt ble anlagt mellom 1210 og 1217 ved den planmessige utbygginga av Freiberger Oberstadt. Det meste av den eldste bebyggelsen omkring plassen forsvant i bybrannen i 1484, men de ødelagte kvartalene ble raskt gjenoppbygd, og all bebyggelse rundt torget har en anselig alder.

Den mest dominerende bygningen på Obermarkt er også den eldste; rådhuset i renessansestil, som ble påbegynt i 1420 og fullført i 1474. Tårnet har et ur i alle fire himmelretninger, og inneholder et klokkespill med klokker i meissenerporselen som hver dag klokka 11.15 og 16.15 spiller melodien til «Steigerlied».

Rundt torget har de velhavende borgerne av Freiberg bygd sine staselige hus. Ett av de vakreste er Schönlebenhaus (Obermarkt 1), ombygd i 1624 for borgermester Jonas Schönlebe. Nr. 16, som siden 1880 har huset restaranten Ratskeller og i dag også biblioteket, er fra 1546. I andre etasje ligger siden 1687 byens festsal.

Lißkirchner-Haus (nr. 17) er med sine 32 m det høgeste huset på Obermarkt. Renessanseportalen fra 1530 har motiver fra sølvverket i Freiberg. Nr. 23 er rådsapoteket fra 1631. Nr. 6 fra 1696 er bygd på det stedet der Freibergs myntverk lå. Nr. 10 fra 1542 er et eksempel på stilarten Görlitz-renessanse.

Alle de gamle husene omkring Obermarkt og andre steder i byen er bygd med saltak med stor takvinkel, på grunn av de forholdsvis snørike vintrene i distriktet.

Midt på Obermarkt står fontena fra 1897, som viser byens grunnlegger markgreve Otto av Meissen i bronse med fire våpenløver. Det er tradisjon blant studentene ved Bergakademiet å bade i fontena etter avslutta eksamen. Steinen ved fontena angir stedet der røveren Kunz von Kaufungen ble henretta i 1455.

Freiberg Ratskeller.jpg|Nr. 16 (Ratskeller)
Freiberg Obermarkt Rathaus.jpg|Obermarkt med rådhuset

## Referanser
Audgunn Oltedal

**Audgunn Oltedal** (født 1945) er en norsk mediaforsker, redaktør og journalist som arbeidet i NRK, blant annet som programleder i *[[Dagsrevyen]]*.

## Liv og virke
Oltedal ble født i Høle kommune (nå Sandnes) i Rogaland og vokste opp i Romsdalen i Møre og Romsdal.

Hun tok artium ved Rogaland offentlege landsgymnas. Hennes første journalistjobb var som journalistlærling i den kristne bergensavisen *[[Dagen]]* under redaktør Arthur Berg. Hun ble cand.mag. ved Universitetet i Bergen (UiB) i 1973 og tok i 1997 hovedfag (cand.philol.) ved Universitetet i Oslo (UiO) med hovedoppgave om etikk i media. Hun var medlem i Norsk kulturråd 1973-1980, og første redaktør i ukeavisa *[[Ny Tid]]* fra 1975 til 1979 og arbeidet deretter i 25 år i NRK, hvorav ti år i *[[Dagsrevyen]]*. 

Hun har utgitt to bøker om genteknologi (1988 og 1992).  I perioden 1990-1994 var hun styreleder i det nynorske forlaget Samlaget.

I 2004 ble hun førstelektor i presseetikk og undersøkende journalistikk ved Høgskolen i Oslo og Akershus. Fra 2002 til 2008 var hun styremedlem i Ivar Aasen-instituttet i Volda. I 2012 ble hun medlem av landsstyret og arbeidsutvalget i Norsk Kvinnesaksforening.

Om morens oppvekst på Ims utga hun i 2012 boka *Eli og andre frekke sjarmørar*. Samme året utga hun ei bok i anledning at det var hundre år siden kvinnelig stemmerett i Norge, der hun blant andre beskrev sin oldemor Sofia Ur (1869–1948).

## Egne bokutgivelser
* 
* 
* *Den myndige journalisten*, IJ-forlaget, 2001
* *Venstrepopulisme*, antologi, Kolofon, 2009. Med Nils Aarsæther og Knut Heen
* *Vesentlig og viktig?*, intervju med 29 journalister. IJ-forlaget, 2012.
* *Eli og andre frekke sjarmørar*, Kolofon, 2012. Med Magni Øvrebotten og Siri Bløtekjær.
* *Formødrenes stemmer : Kvinneliv rundt stemmeretten*, Pax, 2012. (red. sammen med Arnhild Skre).

## Referanser


## Eksterne lenker
* 
* 
*  jobbeside
Setesdal Vesthei Ryfylkeheiane landskapsvernområde

**Setesdal Vesthei Ryfylkeheiane landskapsvernområde** er et landskapsvernområde i Norge og dekker to områder på ca. 2&nbsp;346,7 kvadratkilometer, herav 1&nbsp;906 kvadratkilometer i hovedverneområdet og et tilleggsvern på 448,4 km². Området ligger i Bykle, Valle, Bygland, Åseral, Hægebostad, Kvinesdal og Sirdal kommuner i Agder fylke, og Sandnes kommune i Rogaland fylke. Verneplanen ble vedtatt 28. april 2000 for begge de to verneområdene.

Da innlandsisen trakk seg tilbake for 14 000 år siden, fikk naturen sin form. I heiene finnes deler av urkontinentet «Det baltiske skjoldet».

Gjennom et forsøk med lokal forvaltning ble det opprettet et forvaltningssekretariat i Valle kommune. Sekretariatet har ikke forvaltningsmyndighet. Gjennom et delegasjonsvedtak fra Direktoratet for Naturforvaltning forvalter hver kommune sitt areal etter regler som er fastsatt ved Kongelig resolusjon av 28. april 2001. 

## Referanser




## Eksterne lenker
* Setesdal Vesthei – Ryfylkeheiane Landskapsvernområde 
* Pressemeldingen ved opprettelsen av SVR
«Uredd» (P 41)

**«Uredd»** var en norsk ubåt under den andre verdenskrig som en del av 9th Submarine Flotilla ved Dundee og den eneste norske ubåten tapt i kamp. Ubåten ble bygget ved Vickers Armstrong i Barrow-in-Furness, sjøsatt 24. august 1941, og ble gitt av Royal Navy til Sjøforsvaret i slutten av 1941.

## Oppdrag
Første oppdrag startet 8. mars 1942 og gikk ut på oppklaring langs Nordlandskysten. Mannskapet observerte to jagere i sleipner-klassen samt to fly. Andre oppdrag var eskortetjeneste for en konvoi til Murmansk. 30. april 1942 møtte «Uredd» opp ved konvoien sammen med ubåtene «Minerve» og «Jastrząb». Tyske fly angrep konvoien 1. og 2. mars, men mislykkes grunnet godt forsvar fra allierte jagerfly. «Jastrząb» ble senket av disse jagerne, da den ble tatt for en tysk inntrenger, da den hadde forvillet seg inn i selve konvoien. 15. mai kom konvoien til Murmansk, og «Uredd» var tilbake i Lerwick 7. mai.

«Uredd» var så med på to konvoier til. 2. september var den på nytt oppdrag, Andfjorden skulle dekkes. Ubåten returnerte fra oppdrag 29. september. 12. oktober var det nytt oppdrag på norskekysten. I Åfjorden senket hun sitt første skip, et tysk handelsskip av middels størrelse. Hun returnerte til Lerwick 27. oktober. 11. november ble hun nok engang sendt ut, denne gangen i kraftig storm, og selv på 200 fots dybde slingret hun godt. Hun fikk returordre 25. november. På nytt oppdrag på norskekysten fikk mannskapet se en større krysser 17. januar 1943. Hun klarte ikke å senke denne, ved å sende ut fire torpedoer. Dagen etter fikk hun returordre.

### Siste oppdrag
I februar 1943 var «Uredd» på et oppdrag der hun skulle landsette Kompani Linge-mannskaper i Bodø. Disse skulle sabotere kraftforsyningen til Sulitjelma gruber («Operasjon Seagull»). «Uredd» skulle så til Senja for å hente to franskmenn og to norske SIS-agenter («Operasjon Upsilon II»). De hadde fått informasjon fra britisk etterretning at Fugløyfjorden ikke var minelagt, noe som var feil. «Uredd» traff en tysk mine, og hele mannskapet inkludert løytnant Rolf Q. Røren og alle mannskapene fra kompani Linge omkom, sammen med SIS-agenten Paul Kristjern Nygaard, som også var om bord som maskinist.

Ubåten ble funnet sørvest for Fugløyvær på 105 meters dyp i 1985, ved hjelp av en miniubåt. Man kunne se at den hadde blitt sprengt av en mine ved maskinrommet. 13. mars 1986 ble vraket erklært som krigsgrav, og en minnebauta ble satt opp på Haakonsvern.

#### Kompani Linge-agenter som døde ved forliset
* Korporal Sverre Granlund
* Sersjant Thorleif Daniel Grong
* Løytnant Per Getz
* Menig Eivind Dahl Eriksen
* Menig Hans Rohde Hansen
* Fenrik Tobias Skog
* Fenrik Arne Dahl

## Referanser




## Litteratur
*Mosbæk, Eilif (2020) *Matros Thoresen og ubåten «Uredd».* Utgitt av Eilif Mosbæk, Ørje.  ISBN 978-82-303-4730-0
*

*

## Eksterne lenker
* Forsvaret - Uredd hedret
* Forsvarets historiesider
* Liste over omkomne på KNM «Uredd» (P 41)
KNM «Uredd»

**KNM «Uredd»** har vært navnet på to undervannsbåter i den Kongelig Norsk Marine.

*KNM «Uredd» (P 41) (U-klassen)
*KNM «Uredd» (S 305) (Ula-klassen)
Camagüey (provins)

**Camagüey** er arealmessig Cubas største region og samtidig en region der fjell og større høydedrag er så godt som fraværende. Regionen har flere naturlige laguner på nordkysten som egner seg godt til så vel nærings- som sportsfiske. I tillegg finnes en rekke vakre sandstrender både langs sør- og nordkysten, men til tross for dette er ikke turismen nevneverdig utviklet. Unntaket er strandområdet *Santa Lucia* som ligger nordøst i regionen i nærheten av byen Nuevitas (se kart http://www.cubamapa.com/province-map-camaguey-map.htm).

## Næringsliv
Næringslivet preges av storfedrift og sukkerplantasjer, og regionen er kjent på Cuba som «cowboy-regionen». Ikke minst kommer dette til uttrykk i musikken (guajira) og i mange rodeo-arrangement. I tillegg er fjørfe og risdyrkning ganske utbredet, og regionen har også en viss industri på fruktkonservering og øl- og mineralvannsproduksjon.

## Referanser


## Eksterne lenker
* 
* Nettside til Camagüey By (spansk)
* Nettside til provinsen Camagüey (spansk)
Alberto Gilardino

**Alberto Gilardino** (født 5. juli 1982 i Biella) er en italiensk fotballtrener og tidligere fotballspiller som er hovedtrener for .

Gilardino startet karrieren i Piacenza Calcio, og spilte sin første Serie A-kamp mot AC Milan. Han ble solgt til Hellas Verona, som han spilte to sesonger for. Karrieren skjøt for alvor fart i 2002, etter at han gikk til Parma FC. Han scoret fem mål den første sesongen, og sesongen deretter (2003/04) kom han på andreplass på toppscorerlista med 23 mål. I juli 2005 ble han solgt til AC Milan.

Gilardino spilte for Italia under OL 2004 i Athen, der de tok bronsemedaljene. Han var med i troppen til VM 2006, og scoret i gruppespillkampen mot .

Den 28. mai 2008 ble det klart at Gilardino vil spille for ACF Fiorentina i sesongen 2008-2009.

Han ble i 2005 kåret til Årets italienske spiller i Serie A.

## Referanser


## Eksterne lenker
* 
* 
* Profil og statistikk på AC Milans offisielle nettsted
Rett fra hjertet

***Rett fra hjertet*** er debutalbumet til den norske rapgruppen Karpe Diem. Det ble utgitt 12. juni 2006  over hele landet. (En del eksemplarer ble tilgjengeliggjort dagen før, på et kjøpesenter i Oslo i forbindelse med en såkalt før-utgivelse.) 

Den 17.august 2020 så ble rettighetene til EP-en overført fra Cosmos Music (Bonnier Amigo) øverført til Patel & Abelmaguid Foundation.

«Piano» er den første singelen til Karpe Diem fra albumet *Rett fra hjertet*, utgitt 2. mai 2006. Singelen inkluderte «Piano», «Piano» (instrumental) og «Fake skjegg og leg».

Musikkvideoen kom ut like etterpå. Sangen lå i fem uker på VG-lista i 2006, med en tolvteplass som beste plassering.

«Show» var den andre singelen fra albumet *[[Rett fra hjertet]]* (2006). Musikkvideoen ble vist for første gang på TV på Topp 20 22. september 2006. «Show» ble ikke sluppet som kommersiell single, men ble sendt ut til radiostasjonene.

## Sporliste
# «Rett fra hjertet» 2.55
# «Piano» 3.59
# «Galskap» 3.07
# «Identitet som dreper» 5.09
# «Fem om morningen» 2.45
# «Hate & Love» 4.37
# «Eksamen» 3.42
# «Hørt det før» 3.19
# «Kampen mot klokka» 2.41
# «Rigveda 10.90» 4.40
# «Show» 4.05 (også singel)
# «Déjà vu» 4.52

## Referanser


## Eksterne lenker
*
Vasilij Grossman

**Vasilij Semjonovitsj Grossman** (russisk: Василий Семёнович Гроссман, født  i Berdytsjiv, død 14. september 1964) var en fremtredende ukrainsk forfatter og journalist i Sovjettiden.

Grossman ble spesielt kjent som krigskorrespondent for den sovjetiske hærens avis *[[Krasnaja Zvezda|Røde Stjerne]]* under andre verdenskrig.

Grossman kom til konsentrasjonsleiren Treblinka med Den røde armé i september 1944, og på bakgrunn av tyske styrkers fremferd i Ukraina forsto han hva slags leir de var kommet til. Grossman medvirket til å dokumentere tyske massakre på sovjetiske jøder, en dokumentasjon Stalin la lokk på. Stalin insisterte på at utryddelsen av jødene måtte fremstilles som en lidelse som sovjetiske «borgere» gjennomgikk.

## Referanser


## Litteratur
; Oversatt til norsk 
* Grossman, Vasilij *Liv og skjebne* oversatt av Steinar Gil Historie & kultur 2008 ISBN 9788292870082
* Beevor, Antony og Vinogradova, Luba *Vasilij Grossman, Krigens øyenvitne*, Damm 2005, ISBN 82-04-12559-3

## Eksterne lenker
* 
* 
* 100 års markering av hans fødsel, intervju med hans datter Yekaterina Korotkova (Grossman) (engelsk)
* Omtale av boken «Under Siege», fra The New Yorker (engelsk)
Hustru

**Hustru** (av norrønt *hústrú*, husfrue) er i moderne språkbruk en kvinnelig ektefelle. Den tilsvarende betegnelsen for personer av hankjønn er husbond. Ordet «kone», som på norsk kan bety både gift kvinne og gammel kvinne, stammer fra det norrøne *kona*, som ordet *kvinne* er avledet fra.

## Hustru som tittel i eldre tid
I middelalderen ble hustru brukt som tittel for kvinnelige ektefeller av personer med en viss rang eller sosial posisjon i datidens samfunn; ektefeller av væpnere, rådmenn i byene og av lagmenn ble da titulert som hustru, mens tittelen frue ble brukt om ektefeller av baroner (lendmenn) og riddere (skutilsveiner), de to høyeste adelsklassene, og også ofte om fyrstelige personer og i noen tilfeller om abedisser. Tittelen hustru i middelaldersk kontekst i Norge indikerer dermed at personen tilhørte det som kan regnes som den nedre delen av adelen eller det bedrestilte borgerskapet i byene.

## Se også
* Kvinne
* Gemal
* Ektemann
* Ekteskap
Istervier

**Istervier** (*Salix pentandra* Linnaeus) tilhører pilefamilien / vierfamilien (*Salicaceae*). Istervier er en busk eller et lite tre som kan bli opptil 15 meter høyt. Bladene er glinsende mørkegrønne på oversiden, blågrønne på undersiden, lansettformete eller elliptisk spisse med små tenner langs kanten. Midtnerven på oversiden av bladet er lysegul.

Istervier vokser i skog og kratt, på fuktig myr, grus og torv, gjerne litt ut i vannet. Tåler vinterfrost. Den er også plantet som prydbusk.

Utbredelsen er Sibir, Kaukasus og Europa. I Norge mangler den på Vestlandet, men er vanlig til Finnmark.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.
* 

## Eksterne lenker

*
Karl Johan Holter

**Karl Johan Holter** (født 6. juni 1870 i Son, død 28. mars 1960 i Hølen) var en norsk billedkunster, som malte i nyromantisk stil. 

Holter studerte ved Den kongelige norske Tegneskole i Christiania i et par år fra 1889, og hadde i 1908 et kort studium ved Kristian Zahrtmanns Kunstnernes Frie Studieskoler i København. Han regnet seg allikevel først og fremst som selvlært. 

Som 21 åring debuterte han på Høstutstillingen. Bildet «Blomstrende frukttre» fra 1900 er i Nasjonalgalleriets eie. En rekke bilder av bygninger og miljøer i Hølen og Son er i privat eie. 

Ettersom han ikke kunne livnære seg av kunsten tok han på seg, eller i praksis arvet, stillingene som poståpner, folkeregisterfører, trygdesjef, kemner og ligningsfunksjonær i Hølen. Der bodde og arbeidet han i Holterhuset, som var bygget av hans bestefar. 

## Referanser
Charlotte Wankel

**Charlotte Wankel** (født 12. mai 1888, død 2. august 1969) var en norsk billedkunstner. Hun regnes som en foregangsperson innen kubistisk og abstrakt maleri i Norge.

## Liv og arbeid
Charlotte Wankel var oppvokst på Kambo gård utenfor Moss med velstående foreldre, Georg Reinholt Wankel og Sigrid Wankel f. Ring.  

Sammen med søsteren Frida ble Charlotte sendt på kunstskole hos Jacob Sømme og Harriet Backer. Fra 1910 var hun elev ved Henri Matisses kunstskole i Paris. Hun debuterte på høstutstillingen i 1914, men bildet har gått tapt. Den kjente - og fryktede - anmelderen Jappe Nilssen omtalte debutarbeidet hennes i positive ordelag: „Men Charlotte Wankel, hvis navn jeg aldrig før kan mindes at ha set, har en morsom, liten interiørskisse, som kan tyde paa, at vi har noget at vente i fremtiden fra hendes haand.“Man vet lite om hva hun malte i perioden fra 1916 til 1924, men at hun var aktiv og malte er det liten tvil om. 

Fra 1925 studerte Charlotte Wankel under Fernand Léger og Amédée Ozenfant. Sammen med syv andre skandinaviske kunstnere stilte Wankel i 1927 ut i Kunstnerforbundet  i Oslo. Utstillingen ble slaktet, og etter dette trakk Wankel seg stadig mer tilbake fra det norske kunstetablissementet, selv om hun fortsatte å male mer eller mindre kontinuerlig. 

I 1934 stilte hun ut hos Blomqvists kunsthandel i Oslo, sammen med Magnhild Haavardsholm, Borghild Rød Lærum og Ragnhild Kaarbø, som alle hadde vært elever av Harriet Backer. Hver av kunstnerne var representert med om lag 15 malerier. Arbeiderbladet bragte et oppslag om utstillingen dagen før åpningen, og om Wankel erklærte avisen at Charlotte Wankel, som er ren kubist, utstiller noen merkelige hyttebilleder med mennesker og forskjellige symboler på. I 1935 deltok Charlotte Wankel sammen med andre norske malerinner på en utstilling i London. Den norske billedhuggeren Hanna Jessen anmeldte utstillingen i Arbeiderbladet, og sammenfattet inntrykket med ordene "De norske malerinner har gode ting her".

Om Wankels deltagelse på Høstutstillingen i 1936 skrev Arbeiderbladets anmelder: "Charlotte Wankel har en rolig og vakker komposisjon." 

Da hun deltok på «Bildende kunstnerinners vandreutstilling» i 1939, var Halden Arbeiderblads anmelder mer forbeholden: "Der finnes en surrealist i ensemblet, nemlig Charlotte Wankel, hvis komposisjoner nok vil gi noen hver av tilskuerne nøtter å knekke."

Da hun døde i 1969 i Bærum hadde hun allerede vært glemt i mange år. Først fra slutten av 1980-årene har hun fått anerkjennelse som en av Norges første avantgardekunstnere.

## Referanser


## Eksterne lenker
* Biografi under utstillinga ''Moderna kvinnor'' i Göteborg)
* To malerier av Charlotte Wankel
* Bilde
Forfatterforlaget

**Forfatterforlaget** var et lite norsk forlag, som ble grunnlagt i 1976.

Forlaget fokuserte på motkultur og ukjente forfattere og stod blant annet bak debutbøkene til Ingvar Ambjørnsen, Elin Brodin og Gudmund Vindland. 

Fra 1980 til 1983 ble forlaget drevet fra et kunstnerkollektiv i Hølen. 

## Utvalgte utgivelser
* Elin Brodin: *Morgen i aftenlandet* (1983)
* Brynjar Aa: *Gords barn* (1982)
* Ingvar Ambjørnsen: *23-salen* (1981)	
* Gudmund Vindland: *Tigerpuddelen Tilla Tidtrøyte og hennes bestialske bibeltolkninger* (1980)	
* Olav H. Hauge: *Dikt i utval* (ved Arnljot Eggen, 1979)	
* Gudmund Vindland: *Villskudd – sangen til Jens* (1979)	
* Fredrik Fasting Torgersen: *Hevnen* (1978)
* *Folque-viseboka – 47 ballader, viser, stev & slåtter* (redigert av Morten Bing og Øyvind Rauset, 1978)	
* Reidar Mathistad: *I den grå sona mellom fred og krig* (1978)
* Torstein Hilt: *Snille, snille, Norge* (1978)
* Inger Elisabeth Hansen: *Det er nÅ det er like før* (første utgivelse 1976)

## Referanser
The Reconstructionist Rabbinical College

The **Reconstructionist Rabbinical College** (**RRC**) er hovedutdannelsesinstitusjonen for rekonstruksjonistiske rabbinere i USA. Seminaret, som i dag ligger i Wyncote i Pennsylvania er akkreditert av Kommisjonen for høyere utdannelse ved Middle States Association of Colleges and Schools i USA. Det femårs programmet, som inkluderer et studieår i Israel, leder fram til tittelen rabbiner og en mastergrad i hebraisk språk.

RRC har også tre programsentre:
# **Kolot** er et senter for kjønnsstudier og kvinnestudier;
# The **Center for Jewish Ethics** er et senter for jødisk etikk; og
# **Hiddur** er et senter for studier av aldring og jødedom.

Seminaret ble grunnlagt i 1968 av grunnleggeren av den rekonstruksjonistiske bevegelsen, Mordecai Kaplan, og holdt opprinnelig til i to murbygninger i 2308 North Broad Street i Philadelphia i Pennsylvania. I september 1982 flyttet RRC til den tidligere Curtis Mansion ved Greenwood Avenue i Wyncote i Pennsylvania &mdash; en forstad rett nordenfor Philadelphia. Hovedbygningen, som er rundt 2&nbsp;560&nbsp;m², er bygd i rød teglstein med skifertak og er et eksempel på georgiansk arkitektur (omtrent det samme som Louis-seize-arkitektur). Bygningen inneholder klasserom, en foajé, kontor for undervisnings- og administrasjonspersonal, Mordecai M. Kaplan-arkivene, et kapell, en kafeteria og flere konferanserom. En ca. 560&nbsp;m² stor garasje- og lagerbygning ligger også i nærheten.

## Referanser


## Eksterne lenker
*
Marcia Prager

**Marcia Prager** (født 1951) er en amerikansk lærer, forteller, kunstner, terapeut og rabbiner.  Hun har ordinasjon fra Reconstructionist Rabbinical College og personlig semikhá fra Zalman Schachter-Shalomi som er blant de mest sentrale aktørene i Jewish Renewal-bevegelsen i dag. Hun er *dean* (administrativ leder) av the ALEPH Ordination Programs, Jewish Renewal-bevegelsens desentraliserte rabbiner- og hazzánseminar.

## Verk
* 1997: *The Letters of Creation* (Harmony Books), 1997. ISBN 0-517-70362-9
* 2003: *The Path of Blessing : Experiencing the Energy and Abundance of the Divine* (Harmony Books), 1998. ISBN 0-517-70363-7
* Pnai Or Siddur:
** *A Siddur for Erev Shabbat.* Compiled and edited by Marcia Prager.
** *A Siddur for Shabbat Morning.* Compiled and edited by Marcia Prager.

## Referanser


## Eksterne lenker
* Nettsiden til Marcia Prager
Arthur Waskow

**Arthur Waskow** (1933–2025) var en rekonstruksjonistisk rabbiner som av svært mange ble regnet som en av lederne av Jewish Renewal-bevegelsen. Han var involvert i Renewal-bevegelsen siden 1969, og var en «stifinner» i . Han grunnla og ledet The Shalom Center, en organisasjon som arbeider for å «verne og helbrede jorden» på måter fundert på jødisk tankegods og praksis.

Waskow skrev flere bøker – blant andre *Godwrestling* (1978), *Seasons of our joy* (1982) og *Down-to-earth Judaism* (1995). Han var en av skaperne av frihetssederen i 1969 og var grunnlegger og redaktør for tidsskriftet *[[New Menorah]]*. Waskow underviste også ved the Reconstructionist Rabbinical College, ved religionsinstituttene ved flere amerikanske universiteter og ved *[[Elat Chayyim]]*, det transdenominasjonelle jødiske retreat-sentret i Catskills.

## Referanser


## Eksterne lenker
* Aleph.org
* Shalom Center
Samlet fruktbarhetstall

**Samlet fruktbarhetstall, SFT** er et begrep brukt innen demografi (befolkningslære) for å vise hvor mange barn hver kvinne føder i løpet av livet. Det regnes ut ved å legge sammen gjennomsnittlig antall barn som er født per kvinne på hvert alderstrinn dette året.

Reproduksjonsnivået ligger på 2,1. Dette innebærerer at hver kvinne i løpet av et liv må føde 2,1 barn hver for at befolkningsnivået skal holde seg jevnt.

## Eksterne lenker
* Statistisk sentralbyrå
Hengebjørk

**Hengebjørk** (*Betula pendula*) tilhører bjørkefamilien (Betulaceae) og kan bli opptil 30 meter høyt. Grenene vokser oppover nær stammen, med en ganske spiss vinkel. Men halve grenen og særlig ytterst på enden, henger rett ned, slik at grenene har et tydelig hengende preg. Herav kommer navnet *hengebjørk*.  Røttene vokser ikke særlig dypt. 

Hengebjørk kan skilles fra vanlig bjørk på at bladene er dobbelt sagtannede, trekantede og tilspissede og at årsskuddene er glatte med vorter. Unge trær har glinsende, rødbrun bark, som seinere blir hvit med lysegrå, horisontale bånd og grå, avskallende flekker. Eldre trær har hvit bark med store, rombeformede, svarte flekker, og nederste del av stammen har dype furer omgitt av små, svarte knudrete flak. En viktig forskjell som ikke er synlig med det blotte øye, er antall kromosomer i cellekjernen. Hengebjørk er diploid med 2n&nbsp;=&nbsp;28 kromosomer, mens vanlig bjørk er tetraploid med 4n&nbsp;=&nbsp;56 kromosomer.

Hengebjørk er lyselskende og vokser helst i lavlandet i åpen skog eller langs skogkanter. Den finnes ofte på sur eller næringsfattig grunn som brakkmark og hei. I motsetning til vanlig bjørk kan den ikke vokse på våt og oksygenfattig jord. Hengebjørk tåler vinterfrost.

Utbredelsen omfatter Europa, Marokko, Anatolia, Kaukasia, Nord-Iran, Sibir, Sentral-Asia, Korea, Japan og Kina. I Norge er den vanlig nord til lavlandet rundt Trondheimsfjorden og nord til Snåsa. Så forekommer den fra Saltdal  til Skjomen ved Narvik. Det er også forekomster av hengebjørk i Pasvik.
Spesielt vekstkraftig hengebjørk i Nord-Norge har sitt opphav fra Saltdal.

## Galleri

European birch bark.jpg|Bark med horisontale bånd og grå, avskallende flekker
Knudrete bjørk.JPG|Nederste del av stammen på ei gammel hengebjørk
Betula pendula buds.jpg|Knopper på glatte skudd med vorter
Betula pendula male catkins 2.jpg|Hannrakler
Betula pendula young fruits.jpg|Hunnrakler i slutten av mai
Brosen betula2.jpg|Blad


## Litteratur
* 
* 
* 
* 

## Eksterne lenker
*
Ragnhild Keyser

**Ragnhild Keyser** (født 12. desember 1889, død 12. oktober 1943) var en norsk billedkunster.
 

Hun studerte under Fernand Léger og regnes som en foregangsperson innen abstrakt maleri i Norge. Hennes *Komposisjon med arkitektur*, datert 1925, finnes i Storebrand Kunstsamling. Ti av hennes verker inngår i Nasjonalmuseets samling.

I 1927 var hun en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.

## Referanser


## Eksterne lenker
* Komposisjon med arkitektur
Kelly Osbourne

**Kelly Michelle Lee Osbourne** (født 1984) er en britisk skuespiller, sanger og motedesigner. Hun ble først kjent gjennom TV-serien *[[The Osbournes]]*, en reality-TV-serie om hennes kjente far Ozzy Osbourne. Hun har to helsøsken:  og Jack Osbourne, og to halvsøsken: Jessica Hobbs og Louis Osbourne, Ozzys to barn fra hans første ekteskap.

## Musikkarrière
Osbournes debutalbum *Shut Up!* ble lansert i 2002 og solgte moderat. Den første singelen fra albumet var en coverversjon av Madonnas sang «Papa Don't Preach», som debuterte på 3. plass på den engelske singellista i september 2002. Albumet fikk ganske gode kritikker, men det store salget kom aldri, og i mai 2003 fikk Kelly sparken fra plateselskapet Epic. Hun fikk imidlertid kontrakt hos Sanctuary Records den samme høsten og spilte inn en duett med faren av «Changes», en Black Sabbath-sang. Duetten kom på førsteplass i Storbritannia, og *Shut Up!* ble relansert med den nye singelen og noen få liveopptak samt det nye navnet *Changes*. Salget økte imidlertid ikke med den nye lanseringen.

Osbournes neste album *[[Sleeping in the Nothing]]* debuterte på 117.-plass på den amerikanske Billboardlisten og solgte like under 9000 kopier den første uken. Den første singelen fra albumet, «One Word» var helt oppe på førsteplass på Billboards dance-liste.

## Skuespillerkarriere
Kelly Osbourne hadde sin skuespillerdebut med hovedrollen som «Deborah Beatrice Tynan» i ABCs tenåringsdrama *Life As We Know It* den 7. oktober 2004. 

## Mote
I 2004 lanserte Osbourne sitt eget motemerke, *Stiletto Killers*, sammen med kompisen Ali Barone. Stiletto Killers var et rockeinspirert klesmerke og besto av klær med tegneserieinspirert design og rockesitater. Merket ble nedlagt i april 2006, og Barone har siden lansert et nytt merke han kaller Lipstick Prophets.

## Personlig liv
### Narkotikaavhengighet
Den 4. april 2004, ett år etter at hennes yngre bror Jack Osbourne la seg inn på rehabilitering, ble Kelly innlagt på Promises treatment center i Malibu, California for å bli kvitt sin avhengighet til smertestillende medisiner. Litt over et år senere la hun seg på nytt inn på et russenter av personlige årsaker.

### Diskografi

## Referanser


## Eksterne lenker
* 
* 
* 
* 
* MTV.TVs guide til Kellys opptredener på MTV-serien ''The Osbournes''
Nick O’Hern

**Nick O'Hern** (født 18. oktober 1971) er en australsk golfspiller. Han er venstrehendt og begynte å spille golf da han var ni år gammel. Faren hans hadde 3 i handicap og spilte baseball for Australia, og O'Hern spilte selv baseball for Vest-Australia. Han var også en talentfull tennisspiller, men valgte å konsentrere seg om golf. Han ble profesjonell golfspiller i 1994.

O'Hern gjorde suksess på kvalifiseringsskolen til Europatouren på sitt første forsøk i 1998 og har spilt regelmessig på denne touren siden 1999. Han har ikke vunnet på Europatouren, men hadde to annenplasser i 2003, to til i 2004 og en i 2005. Han har vunnet fire turneringer i Australia og spiller fortsatt på PGA Tour of Australasia når det er vinter på den nordlige halvkule.

I 2005 begynte han å spille en del i USA. Han var ikke medlem av PGA-touren, men ved å ligge blant de 30 beste på verdensrankingen i golf ble han direktekvalifisert og invitert til flere turneringer. I 2006 fikk han fast spillerett på PGA-touren på grunnlag av deltagelsen på det internasjonale laget i The Presidents Cup i 2005.

## Eksterne lenker
*